JohanHeinsen/ENO huggingface dataset:
Aalborg Stiftstidende, 1839-03-09
Den nye Vinter vedvarer i al sin barske Strænghed med Frost, Storm og Sneefog. Gaderne ere opfyldte med Snee, alle Landeveiene, som føre til Byen, tilsøgne, saa at naturligviis hverken nogen Post sydfra har kunne komme, eller nogen af Biposterne afgaae herfra; Fjorden er tillagt, med Jis, men paa Grund af Uveiret kan ingen Communication med den nordlige Side finde Sted. Beklagelig er denne uventede Eftervinter, som Veirkyndige spaae at blive af længere Varighed, for Handel og Skibsfart, i hvilken Sidste Foraarsrøret allerede havde begyndt at yttre sig, men haardest træffer den den fattige og nødlidende Klasse og det maa derfor i høi Grad glæde at erfare, at den velgjørende Bespiisningsanstalt uafbrudt fortsætter sin Virksomhed, som vi ville haabe, ikke blot til Udgangen af Maaneden, men saalænge Eftervinterens Haardhed maatte gjøre det ønskeligt ad denne veldædige Vei at komme Næringsløsheden til Hjælp. Skulde Vinteren tegne til endnu at blive langvarig, var det ønskeligt, om Velgjørenhedsforeningen, hvis dens Kræfter tillade det, eller et andet veldædigt Samfund vilde søge at bevirke uddeelt forskjellige Qvantiteter Tørv til trængende Familier, hvorved et af de piinligste Savn, der ofte har Sygdom og forøget Elendighed med sig til Følge for endeel vilde afhjælpes. Det var – som vi senere erfare – ved Værten, i Færgehuset, Hr. Jensens og nogle Fleres menneskekiærlige og ufortrødne Anstrængelser, at de Aftenen den 7de ds. her paa Fjorden i Livsfare stedte Mennesker bleve reddede; Samme fik nemlig en Pram paa en Kielk og ilede til det Sted ovenfor Byen, hvor Kaagen var fastklemt, og fik herved megen Anstrængelse en Trosse ud til Kaagen, hvilken fastgjordes ved denne, og lykkedes det derved at komme i saadan Forbindelse med de Ulykkelige, at disse kunde hale Pram men til sig, hvorefter de paa Land Værende droge Mand for Mand iland i den lille Pram over Jisstumper og Kvadder.
Aalborg Stiftstidende, 1839-03-09
Ved den offentlige Colligering for de Vandlidte er i Byens 8 Roder indsamlet ialt: 619 Rbd. 2 Mk. 6 s.
Aalborg Stiftstidende, 1839-03-09
J Middagsstunden sprang Vinden om i Sydost og Stormen og Sneefoget ophørte tildeels. Dog er Luften endnu graalig. Ved Avisens Slutning Kl. 4 var endnu ingen Sydpost kommen.
Aalborg Stiftstidende, 1839-03-09
Handels- og Skibsefterretninger. Til Pernambuco. er den 4de Jan. ankommet Dampskibet "Jronside fra Liverpool efter 47 Dages Reise. Skibet er aldeles af Jern og dette første Forsøg har saaledes viist Brugbarheden af dette Slags Skibe til Farter til de oversøiske Lande, saa meget mere som Compasset efter de gjorte Beregninger har viist sig som fuldkomment correct. Skibet har i de heftigste Storme intet lidt, det seilede vel meget rankt, men dette haabede man at kunne afhjælpe.
Aalborg Stiftstidende, 1839-03-09
Døde. Enke eft. Cancelliir og Stiftsrevisor Smith, Joh. Elifabeth, f. Holbech, og Maren Cramer, f. Samsøe; begge i Kbh. Om Læseforeninger paa Landet.
Aalborg Stiftstidende, 1839-03-09
(Jndsendt. Vi have i den senere Tid faaet flere gode Almuesskrifter, saasom: "Den danske Bondeven af Borresen, og Læsning for Menigmand af Drewsen. Om disse og flere Skifter ville komme til at stifte den tilsigtede Nytte, er imidlertid aldeles afhængigt af den Udbredelse, som de ville faae blandt Almuen. Der er nu noksom bekjendt, at Læselysten hos Bonden ialmindelighed ikke er stor, og at han derfor kun sjelden, uden Opfordring, giver sig af med at læse. For imidlertid hos ham at vække Læselysten, hvorved Lysten til Sviir og andet Uvæsen sikkerlig ogsaa vilde aftage, var det unægteligt meget ønskeligt, at – som for nogen Tid siden i et andet Blad har været omtalt – Læseforeninger paa Landet oprettedes. Naar Præsterne og Skolelærerne vilde interessere sig herfor, saa vilde saadanne Foreninger, efter vor Mening, letteligen kunne komme istand; de kunde være indrettede omtrent ligesom de Læseforeninger, man nu har i de fleste Kjøbstæder, naturligviis efter en langt mindre Maalestok. Der behøvedes dertil et passende Locale, som i enhver Landsby nok vil kunne findes og hvortil i alt Fald Skolen kunde anvendes. Man kunde da beslutte at komme een, to eller flere Gange om Ugen sammen der, hvor da burde forefindes et passende Udvalg af Almueskrifter. Det vilde vistnok være ønskeligt, hvis Skolelæreren eller Præsten, idet mindste i Begyndelsen, var tilstede i Foreningerne for at forklare Adskilligt for Bønderne, som maatte forekomme dem mindre forstaaeligt eller for muligen at oplæse Et eller Andet høit, hvorved Bøndernes Sands for nyttig og underholdende Lecture endmere vilde vækkes, ligesom Skrifterne ogsaa burde udlaanes til Bønderne for at de i deres Hjem kunde befatte sig med Læsningen heraf. Naar Bondedrengen har gjennemgaaet Skolen og nys er bleven confirmeret, saa ønsker han ialmindelighed gjerne at læse; men Lysten hertil aftager bestandigt meer og mere, da der ingen Leilighed er given ham til at tilfredsstille den og han lærer kun altfor snart, i Forening med de andre Bønderkarle, at tilbringe de ledige Aftener i Legestuerne med Sviir og andet Deslige. Til hvilket heldigt Resultat vilde det ikke fore, naar Bønderkarlene i det Sted samledes for at tilbringe den ledige Tid med nyttig og underholdende Læsning, og vilde ikke den hos Bondestanden tildeels endnu slumrende Almeenaand derved efterhaanden meer og meer oplives J Sandhed, den, der veed, paa hvilket Trin af Oplysning Bonden hos os staaer, kan vist ikke andet end af ganske Hjerte at ønske, at der foretages noget Meer end det, der nu skeer, for at hæve ham til en høiere Grad af Oplysning; og at dette for endeel kunde skee paa den af os her angivne Maade, der ville sikkert Mange være enige med os.
Aalborg Stiftstidende, 1839-03-09
Bekjendtgjörelser. Bespiisnings=Anstalten for Trængende skal efter Bestemmelserne i den tidligere udgangne Jndbydelse standse sin Virksomhed den 15de Marts næstkommende. Da imidlertid den nu indtrufne Efter Vinter gjør det i høieste Grad ønskeligt, at Bespiisningen kunde udstrækkes til Maanedens Ende, maae vi have de af vore Medborgere, der interessere sig for denne veldædige Jndretnings Fremme, venligst anmodede om, betimeligen at lade billetter til den nedsatte Priis 4 s. pr. Stkt. afhente hos undertegnede Kæmner Wulff og derefter uddeele dem til de Trængende. Aalborg, i Bestyrelsen af Bespiisnings=Anstalten. for Trængende, den 8de Marts 1839. Fischer. Hald. Hertel. Møller. Pagh. Strøyberg. Wulff.
Aalborg Stiftstidende, 1839-03-09
Stedet Nr. 421 i Lille Rygade er underhaanden at faae tilkjøbs af A. J. Borregaard.
Aalborg Stiftstidende, 1839-03-09
Have= og Blomsterfrøe kan fra nu af, som sædvanligt, bekommes for billig Priis hos H. P. Beyer. ved Reberbansporten.
Aalborg Stiftstidende, 1839-03-09
Bekjendtgjørelse. Jeg Undertegnede har etableret mig her i Byen som Borger og Muurmester, og anbefaler mig til Enhver, devil forunde mig deres Arbeide. Jeg forfærdiger tillige alle Sorter Gibs=Forziringer til Fagader og Værelser. Ree Behandling skal stedse være mit Formaal.
Aalborg Stiftstidende, 1839-03-09
Den af mig forfærdigede Tegning til Mesterstykke er for Enhver til Eftersyn paa Raadhuussalen til den 24de dennes. Mit Logis er paa Klosterjordet hos Hr. Snedker Winding. Aalborg, den 9de Marts 1839. H. Carl Jessen.
Aalborg Stiftstidende, 1839-03-09
Theatret i Aalborg.
Aalborg Stiftstidende, 1839-03-09
Søndagen den 10de Marts (for 6te Gang) opføres: Capriciosa, Familien fra Nyboder, orginal romantiskeburlesk Folkecomedie i 3 Acter, af kongelig Skuespiller Overskou og Cand. jur. Arnesen. Med Musik af forskjellige Componister. J. Müller. Stedet Nr. 467 paa Ny=Torv, 4 Fag, 2 Etager til Gaden, og 11 Fag, et Loft høit til Gaarden, kan faaes til Kjøbs eller i Mangel deraf til Leie. M. C. Nielsen.
Aalborg Stiftstidende, 1839-03-09
For en Pharmacent med gode Anbefalinger er strax eller til førstkommende Mai Plads ledig paa et Landapothek. Stiftsbogtrykkeriet anviser.
Aalborg Stiftstidende, 1839-03-09
Store Newcastler-Fyrkul ere i større og mindre Partier at bekomme hos Jens S. Herskind & Bærentz Gode Kartofler kunne faaes for 12 s. Skjeppen og 4 s. Fjerdingkarret hos H. P. Beyer ved Reberbansporten.
Aalborg Stiftstidende, 1839-03-09
At Uhrmager Carl Henrich Dahlin heraf Byen, under 6te d. M., af Magistraten er erklæret umyndig, under mit Værgemaal, bekjendtgjøres herved. Aalborg, den 8de Marts 1839. Jacob H. Lundt.
Aalborg Stiftstidende, 1839-03-09
Jfølge kongelig Resolution maa de Damaster, Dreiler, Lærreder af Kjøngs Fabricata, som vare i Behold, de Fabrikken overgik fra kongelig til privat Bestyrelse, realiseres ved et Lotteri, der er overdraget til Underskrevne, og bestemt at skulle foretages her i Staden ved en egen Trækning og med 4000 Lodder i 5 Klasser, hvortil Jndskudder er: til 1ste Klasse 48 s., 2den Klasse 72 s., 3die Klasse 1 Rbd., 4de Klasse 1 Rbd. 48 s., og til 5 Klasse 2 Rbd. Trækningen skeer offentlig i Notarius Publicus Overværelse, og afgiver 1000 Gevinster alle af Værdi over Jndskuddet og indtil et Beløb af 300 Rbd., hvorhos samtlige øvrige Deeltagere i dette Lotteri vinde enten 6 Al. Haandklædedreiel eller, i det udeldigste Tilfælde, 5 Al. Lærred, aaledes som de trykte Planer nærmere udvise.
Aalborg Stiftstidende, 1839-03-09
J Kjøbstæderne i Jylland ere Planer og Lodsedler til 1ste Klasse, som trækkes den 1ste Mai, at erholde hos Efternævnte: i Aarhuus hos Hr. Fulling. i Randers hos Hr. Hunæus. i Hobro hos Hr. Toldbetjent Forsberg. i Grenaa hos Hr. F. C. Lund. i Aalborg hos Hr. Grønnerup. i Frederikshavn hos Hr. Hygom. i Skive hos Hr. L. Schjørring. i Thisted hos Hr. Nielsen. i Viborg hos Hr. D. Philipsen. i Ringkjøbing hos Hr. P. Schenerlin. i Varde hos Hr. Hesbech. i Veile hos Hr. Packness. i Fredericia hos Hr. Boalth. O. F. Olsen. hvorimod i Kjøbenhavn alene hos Kjøbenhavn, den 22de Februar 1839. Ubleget Tvist kan faaes meget billig hos Caspar Valeur.
Aalborg Stiftstidende, 1839-03-09
Undertegnede, der har freqventeret den polytechniske Læreanstalt i Kjøbenhavn og godtgjort ved Samme, ifølge Placaten af 3die Aug. 1833, at jeg besidder alle de Kundskaber, som henhøre til velindrettede Mølleværker og øvrige Bygningsfaget vedkommende Deele a., anbefaler sig til at opføre nye Møller, det være sig med hvilken Kraft de skulle drives (og til hvilken Fabrikation), enten med Vand, Vind, Heste eller Damp osv., som og Tærske, Rense- og Hakkelsemaskiner, samt alle øvrige til Maskiner henhørende Deele. Ligeledes udfører jeg Hovedreparationer i ommeldte Fag.
Aalborg Stiftstidende, 1839-03-09
Jeg har til Dato opført ialt 11 nye Mølleværker, deels i Fyen og deels her i Jylland, siden 1836, saavel for Kongelig som Privates Regning.
Aalborg Stiftstidende, 1839-03-09
De, som muligen maatte ønske Arbeider udførte ved mig, kan enten accordere saaledes, at jeg faaer en bestemt Sum for samme, imod at Vedkommende selv levere de fornødne Bygningsmaterialier, eller ogsaa at jeg selv paatager mig Tillægget af disse, alt efter nærmere Overeenskomst. Reflecterende ville behagelig henvende sig, i portofrie Breve, til Høien Mølle pr. Veile. Plads anvises til 1ste Mai for en duelig Møllersvend, der an paatage sig Bestyrelsen af en Veirmølle, og som har gode Anbefalinger. H. C. Rasmussen, architectisk Bygmester m. m.
Aalborg Stiftstidende, 1839-03-09
Efter Begjæring af Skifteretten bliver i Slotsbygningen her i Staden afholdt offentlig Auction Tirsdagen den 12te Marts næstkommende, Formiddag Kl. 10 og følgende Dag, over en Deel Løsøre og Effecter, tilhørende Stervboet efter Justitsraad og Amtsforvalter Wesenberg, bestaaende af Borde, Stole, Sophaer, Speile, Sengesteder, og Sengeklæder, Dækketøi, Kobber, Messing og Jerntøi, samt en Deel Sølv m. m. m. Hvilket herved bekjendtgjøres. Aalborg, den 18de Febr. 1839. A. Mørch.
Aalborg Stiftstidende, 1839-03-09
Aalborg Søndagsblad, Skjöndt Abonnementet herpaa, efter de retournerede Planer, ikke er tilstrækkeligt til at kunne give den til Fordeel for Velgjörenhedsforeningen betingede Indtægt af mindst 50 Rbd. aarligt, vil Bladet dog - da Stiftsbogtrykkeriet har erklæret sig villigt til indtil videre at stille Trykkeudgiften saa lavt, at det betingede Provenne kan tilveiebringes - foreløbigt udgaae fra April Maaneds Begyndelse, og det saaledes blive afhængigt af det senere Abonnement om Bladet, fremtidigt vedbliver at udkomme. – De, der maatte være i Besiddelse af paategnede Planer eller önske at tiltræde som Abonnenter, bedes herom jo før jo hellere at underrette mig, ligesom jeg og er saa fri at bede dem, der maatte attraae at beære Bladet med Bidrag, om ret snart at tilstille mig Samme. Aalborg, den 9de Marts 1839. Bernhard Ree.
Aalborg Stiftstidende, 1839-03-11
Aalborg Stiftstidende. og Adresse-Avis. No. 31. Aar 1839. Mandagen den 11te Marts. Denne Avis, som udgives af J. Chr. Borch & N. Ph. Rees Enke og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-03-11
Gudstjeneste. Onsdagen den 13de Marts holdes Faste Prædiken af Hs. H. Hr. Stiftsprovst, Dr. Hald.
Aalborg Stiftstidende, 1839-03-11
Udlandet. Spanien. Et blodigt Drama er atter blevet opført paa denne alle Rædslers Skueplads. De i Estella paa Maroto's Befaling og uden Don Carlos's Vidende arresterede høie Militairembedsmænd ere af en Krigsret blevne dømte til Døden og Dødsdommen strax exeqveret. Generalerne bleve skudte bagfra, altsaa for foregivet Forræderi. D. Carlos har i en Proclamation erklæret Maroto for fredløs og Enhver, der staaer ham bi og adlyder ham, for en Forræder. Maroto har fuldbyrdet den grusomme Handling alene for at stille personlige Lidenskaber tilfreds. Prindsessen af Beira er heller ikke uden Deelagtighed i dette af skyelige Slagteri. - Marquien af Valdesping, Don Carlos's Krigsminister, har taget sin Afsked og skal, ifølge Breve fra Grændsen, tilligemed Den Sebastian, Don Carloss ældste Søn, være flygtet til Vera. Jblandt Carlisterne skal have dannet sig et Parti, der vil tvinge Prætendenten til at resignere til Fordeel for sin ældste Søn. – Efter et Rygte var Maroto med 8 Batailloner gaaet over til Dronningens Tropper. Hans Fjender paastaae, at han tidligere har staaet i Forbindelse med Espartero og i Fælledsskab med denne lagt sine Planer. – J Gibraltar existerer en med Pengemidler rigt forsynet og yderst virksom carlistisk Junta.
Aalborg Stiftstidende, 1839-03-11
Belgien. Kammersectionerne have antaget Regjeringens Forslag med 42 Stemmer mod 39, da man, ved at indsee Umuligheden af en Modstand, har overbeviist sig om Nødvendigheden af det smertelige Offer." Den offentlige Debat herover begynder den 4de Marts. – Bartheels og flere Andre af Modstandspartiet ere arresterede og Garnisonen i Brüssel consigneret i Casernerne. Armeen har faaet Ordre til at gjøre en Bevægelse tilbage og skal, istedetfor at true Hollænderne, true Staden Brüssel selv Et lille Detaschement Artilleri er ankommet til Brussel. Selv Hovederne for Modstandspartiet tilstaae nu, at Alting er afgjort og paa Børsen begynder Forretningslivet igjen at røre sig. Den 25de afholdtes hos Hr. David en Forsamling af Ministre, Deputerede og Financiers, i hvilken man ogsaa skal have udtalt sig for Freden, som betingelse for Landets Velvær. – Fra Arlon hedder det derimod un 23de f. M.: "Ved den til Ære for Hr. Metz givne Ban kett ere subscriberede 10,000 Franes til Opkjøb af Vaaben. Paa alle Steder er man bered til Offre. Alle mulige Tilbud gjøres for at forhindre Gebeetsdelingen." – J Namur vil Militairet renoncere paa Halvdelen af sin Lønning, hvis Regjeringen forkaster Tractaten. Studenterne i Montpellier have udstedt en Adresse til de belgiske Studenter, hvori det hedder: "Ved det første Angreb ville vi være hos Eder. Hold en Plads aaben for os i de første Rækker, Mod, vore Brødre, Naar Europas Konger angribe Eder, da maa Frankrig og Belgien svare med Frihed J en Artikel fra Preussen" i "Ausb. Allg. Zeitung, hedder det: "At Kong Leopold vovede et stort Spil, hvis han var vedblevet med Modstanden, er udenfor al Tvivl, men at han ogsaa udstrøer Tvedragtens Sæd i sit eget Land, naar handler anderledes, er lige saa afgjort. Leopolds Stilling er difficil og kun med Møie vil han kunne rede sig ud af den. Endnu har han Belgiernes Sympathie for sig; sildigere kunde han ogsaa gaae Glip af denne og da vilde han vistnok mangen Gang angre, at han ikke har foretrukket, som en anseet, med alle Lykkens Goder udstyret, Privatmand, at blive i England. Ligesom hans Svigerfader vil Leopold skue tilbage og forbande det Øieblik, da han lod sig forlede til at antage en Krone, under hvis Byrde han er nærved at segne.
Aalborg Stiftstidende, 1839-03-11
England. Den liberale Sag har vundet en stor Triumph, idet den i Reformbillens Historie bekjendte Liberale, Lord Chrington, er bleven udnævnt til Vicekonge af Jrland, den høieste Ærespost, som nogen Englænder kan beklæde og som foruden den høie politiske Betydning tillige er forbunden med et aarligt Gehalt af 30,000 Pd. Sterling (over 270,000 Rigsbankdaler) og kongelige Æresbeviisninger. J Overhuset har denne Udnævnelse ogsaa fremkaldt hæftige Angreb af Toryerne mod Ministeriet. Lord Lyndhurst spurgte Premierministeren, om han da havde erindret sig en Yttring af Lord Chrington i Underhuset: "at han vel var imod Tiendebillen, men dog vilde fremme den, fordi den efter hans Overbeviisning nødvendig vilde føre til den anglicanske Kirkes Fald i Jrland." Da derpaa blandt Andre Lord Holland gjorde den noget flaue Bemærkning, at det var stridende imod bill of rights at straffe Nogen for hans Yttringer i Parlamentet, bemærkede den fatiriske Brougham, at det rigtignok ikke var tilladt at straffe Nogen for de i Parlamentet holdte Taler, men ikke at blive Vicekonge af Jrland, var dog vel heller ingen Straf. Lord Lyndhurst vilde benytte Leiligheden til paany at undskylde den ham i sin Tid undslupne ulykkelige Yttring, som han tidt nok siden har maatte høre: "at Jrlænderne vare Fremmede, men Brougham skaante heller ikke sin rets lærde Ven, idet han gav det vittige Svar: "at han netop derfor heller aldrig vilde udnævne ham til Vicekonge af Jrland.
Aalborg Stiftstidende, 1839-03-11
Hannover. Kongen har seet sig nødsaget til at prorogere Kamrene. Prorogationen skeete den 2den de, paa den usædvanlige Tid Kl. 7 om Aftenen. Fra Hannover hedder det under 24de f. M.: De Deputerede ere opfordrede til at indfinde sig, men ville ikke. J det første Kammer rører sig Oppositionen mod Cabinettet. Planen at erklære Tallet 19 istedetfor 37 for tilstrækkeligt for at kunne begynde Discussionen i det andet Kammer, er strandet. Dr. Christiani, et af Hovederne for Oppositionspartiet, har nedlagt Vicegeneralsyndicatet i Kammeret. Han og den aandrige Dr. Dermold bleve ved Polititvang nødte til at indfinde sig i Kammeret, men have Begge nedlagt deres Protest. Nye Valg kunne ikke komme istand. Emden og hele Ostfriesland har protesteret. Man vil paa ingen Maade anerkjende den saakaldte Forfatning af 1819. Paa de fleste Steder vægrer Folket sig ved at betale Skat og Oppositionen og Uvillien mod Regjeringen er i Tiltagende. Formodentlig vil man snart høre om Arrestationer. Kongens Villie – hedder det – staaer urokkelig fast. Men Folkevillien lader til at vise sig ligesaa energisk og urokkelig. Det kommer nu an paa, hvilken af Begge der vil vise meest Udholdenhed.
Aalborg Stiftstidende, 1839-03-11
Tyrkiet. Den Rolighed, som i længere Tid har hersket i Constantinopel, er atter bleven afbrudt. Man tale om et nyt Brud mellem Porten og dens ægyptisk Satrap. Tropper blive over Hals og Hoved sendte til Asien, Courerer i Mængde afgaae uophørligt fra Pera og hos Gesandtskaberne hersker den største Virksomhed. Den franske og engelske Gesandt holde daglige Conferentser indbyrdes og med Porten og man seer, at de aabenbart opbyde Alt for at holde Status qno vedlige. Admiral Roussin har sendt en Coureer til Toulon, hvor ogsaa allerede stærke Rustninger finde Sted. Ligeledes har Lord Ponsonby givet Ordre til Malta for at de der stationerede Krigskibe paa første Vink kunne gaae under Seil. Recruter udskrives med største Strænghed og blive uden videre afsendte til Taurus, hvor allerede 46,000 Mand tyrkiske Tropper og 80 Stykker Skyts skulle være samlede. Vicekongen af Ægypten skal være underveis fra Sennaar og ventedes allerede den 20de Febr. til Cairo. J Syrien og Horanskulle Uroligheder være udbrudte.
Aalborg Stiftstidende, 1839-03-11
Ved et kriserligt Ukas ere Forelæsningerne paa Universitetet i Klew blevne suspenderede
Aalborg Stiftstidende, 1839-03-11
J Frankrig vise sig Uroligheds-Symptomer paa flere Steder. Valgkampene fortsættes med megen Heftighed.
Aalborg Stiftstidende, 1839-03-11
J Neapel er Vaisenhuset afbrændt og 23 Børn omkomne i Luerne. En af Ammerne styrtede sig af Fortvivlelse, med 2 af de ulykkelige Skabninger i Armene, ud af Vinduet. Alle 3 fandtes livløse og sønderknuste paa Gaden.
Aalborg Stiftstidende, 1839-03-11
Fædrelandet. Kjøbenhavn, den 5te Marts. Kjøbenhavnsposten, meddeler en Svarskrivelse fra Stiftamtmand Bluhme i Aalborg i Anledning af de ham oversendte 800 Rbd. til Fordeling i Løgstør og øvrige skadelidte Steder i Aalborg Amt.
Aalborg Stiftstidende, 1839-03-11
Jdet Stiftamtmanden der foreløbigen, paa de Nødlidendes Vegne, bringer Jndbyderne og de Menneskevenner, som have sammenskudt Beløbet, den varmeste Tak for en saa hurtil og kraftig Hjælp, lover han nøie at paaagte de angivne Grundsætninger for Uddelingen" og at overdrage det hæderlige Hverv at ordne dette Anliggende til de for ham foreslaaede Mænd, tilligemed de flere, som Localkjendskab hertil maatte anbefale, og tilføier, at han er i Begreb med at afholde en personlig Conference med Vedkommende i den Anledning, og skal, saasnart det bliver muligt, meddele nærmere detailleret Underretning og foranledige Regnskab for Gavens Anvendelse." Om Skadens Udstrækning i Aalborg Amt meddeler han derhos en nøiagtig Oplysning, grundet paa local Undersøgelse og paa modtagne officielle Jndberetninger.
Aalborg Stiftstidende, 1839-03-11
Endvidere har Committeen efter de den tilkomne Beretninger afsendt 500 Rbd. til de skadelidte Steder i Ribe AmtsLanddistrict, angaaende hvis Fordeling man har henvendt sig til Stiftamtmand Sponeck, 300 Rbd. for Ringkjøbing Amt til Amtmand Tillisch, og til Herredsfoged Qvistgaard og Pastor Damkjær endnu 100 Rbd. til Uddeling i Hanherred. Fra den nævnte Committee ere altsaa nu ialt, til de forskjellige Steder, afsendte 3450 Rbd. og i Behold til videre Disposition haves endnu 457 Rbd. 58 s.
Aalborg Stiftstidende, 1839-03-11
Jfølge et Naadebrev af 5te Februar har Keiseren af Rusland til Beviis paa sin særdeles Velvillie skjænket Politidirecteuren i Kjøbenhavn, Kjerulff, St. Annaordenen af første Klasse.
Aalborg Stiftstidende, 1839-03-11
De i det 92de Classe=Lotteries 1ste Classe udkomne Bagtal ere: 104, 120, 127, 151, 167, 169, 200, 202, 3000 Rbd. faldt hos Coll. Gether, 1000 Rbd. hos Md. Hjorteberg, 1000 Rbd. hos Md. Eichel, Alle i Kbhvn. og 2 a 1000 Rbd. paa Lotteriets Lodder. J Jylland, faldt 3 Amber paa 30 Rbd. hver hos Gjølbye i Viborg, 20 Rbd. hos Faber i Frederikshavn og 50 Rbd. hos Md. Møller i Grenaa.
Aalborg Stiftstidende, 1839-03-11
Ved Salget af "Slaget ved Bellealliance fra det Berlingske Contoir ere ialt indkomne 163 1/2 Rbd. hvoraf de 100 Rbd. ere sendte til Cancellie. v. Westen og Kbmd. Bertelsen i Løgstør til Uddeeling blandt de Vandlidte og Resten i samme Øiemed til Cancelliraad Rummelhoff og Provst Sørensen i Nykjøbing.